सलमान खान के बॉडीगार्ड 'शेरा' शिव सेना में हुए शामिल, Photos हुईं वायरल  
सलमान खान के बॉडीगार्ड 'शिवसेना' में हुए शामिल
शिवसेना के ट्विटर हैंडल ने दी जानकारी
सोशल मीडिया पर वायरल हो रहा है ट्वीट
बॉलीवुड एक्टर सलमान खान (Salman Khan) जहां एक तरफ अपनी अपकमिंग फिल्म 'दबंग 3 (Dabangg 3)' की तैयारियों में व्यस्त हैं, वहीं दूसरी ओर उनके बॉडीगार्ड 'शेरा' राजनीतिक पार्टी से जुड़ गए हैं. दरअसल, हाल ही में, शेरा (Shera) उद्धव ठाकरे की पार्टी 'शिव सेना (Shiv Sena)' में शामिल हो गए हैं. इस बात की जानकारी एएनआई ने एक ट्वीट के जरिए दी है. ट्वीट करते हुए उन्होंने लिखा, 'शेरा, सलमान खान के बॉडीगार्ड शिव सेना में पार्टी प्रमुख उद्धव ठाकरे (Uddhav Thackeray) और युवा सेना प्रेसिडेंट आदित्य ठाकरे (Aditya Thackeray) की मौजूदगी में शामिल हो गए हैं.'
Mumbai: Shera, Salman Khan's bodyguard joined Shiv Sena in presence of party chief, Uddhav Thackeray and Yuva Sena President, Aditya Thackeray. (Pic: Shiv Sena's Twitter handle) pic.twitter.com/B3OYQaaQwB
चुनाव से केवल 3 दिन पहले गुरमीत सिंह यानी शेरा (Shera)  को 'शिव सेना (Shiv Sena)' में जुड़ जाने से हर कोई हैरान है. शिवसेना के ट्विटर हैंडल से भी इस बात की जानकारी दी गई है. बता दें, महाराष्ट्र में 21 अक्टूबर को वोट डाले जाएंगे, वहीं 24 अक्टूबर को वोटों की गिनती होगी. 
सिख परिवार से ताल्लुक रखने वाले शेरा (Shera) करीब 20 साल से सलमान खान (Salman Khan) के बॉडीगार्ड हैं. शेरा, सलमान खान के परिवार की तरह हैं, और वह खुद भी सलमान की सुरक्षा अपने भाई की तरह करते हैं.